Protestatarii din Myanmar riscă până la 20 de ani de închisoare.
Armata din Myanmar i-a avertizat pe protestatarii din toată ţara că riscă până la 20 de ani de închisoare. Sute de mii de oameni au luat parte la proteste în ultimele zile. Pentru a doua zi la rând, internetul în Myanmar a fost oprit.
Armata din Myanmar i-a avertizat pe protestatarii din toată ţara că riscă până la 20 de ani de închisoare dacă obstrucţionează forţele armate, relatează BBC. Cei care sunt găsiţi vinovaţi de incitare la ură faţă de liderii loviturii de stat vor primi amenzi şi condamnări de lungă durată.Sute de mii de oameni au luat parte la proteste în ultimele zile. Manifestanţii cer eliberarea liderilor pe care i-au ales, inclusiv Aung San Suu Kyi şi restabilirea democraţiei în Myanmar.Luni, avocatul lui Suu Kyi a spus că aceasta va fi reţinută pentru încă două zile. Apoi, ea va fi judecată prin video conferinţă la un tribunal din capitala Nay Pyi Taw. Suu Kyi a fost reţinut, împreună cu alţi membri ai guvernului, pe 1 februrarie, dar ar fi trebuit să fie eliberată pe 15 februarie.Partidul ei a beneficiat de o victorie răsunătoare în luna noiembrie a anului trecut, dar armata a acuzat că alegerile au fost fraudate.Pentru a doua zi la rând, internetul în Myanmar a fost oprit.